Mai sunt două zile până la Paște, iar piețele din țară sunt pline cu fel de fel de bunătăți. Cum românii vor o masă cât mai bogată, vânzătorii au scumpit produsele pe ultima sută de metri. Cașul, de exemplu, se vinde la preț dublu acum în Săptămâna Mare.
Este forfotă mare zilele acestea în piețele din toată țara. Gospodinele fac cumpărături pe ultima sută de metri pentru a prepara bucate delicioase de Paște. De această perioadă au profitat și comercianții din Suceava care au scumpit produsele pe ultima sută de metri.
„Anul acesta e 50 de lei kg, spun că e foarte scump. Așa spun ei, calitatea e bună, ar mânca, dar nu au bani, asta spun majoritatea.
Comercianții de miei trebuie sa aibă un carnet de sănătate al animalelor actualizat la zi. Carnet de sănătate al lor propriu care să dovedească că sunt sănătoși și pot vinde alimente.”, a zis producătorul local, Laura Dolceanu.
Românii continuă cumpărăturile pentru masa de Paște
Dacă prețul cărnii de miel a rămas neschimbat față de anul trecut, prețul cașului a mai crescut față de săptămâna trecută.
„ – Acum în perioada paștelui e mai scump un pic, dar după aia scade. Așa face toată lumea de sărbători scumpește. Cașul 40, s-a dat cu 35, acum se dă cu 40.
– Cu cât l-ați scumpit?
– Cu 5 lei, era 35, acum e 40.
– Foarte bun, dar foarte scump.
– Cât e kg?
– 40 o bucățică. Am cumpărat de poftă.”
Pe lângă ridichi și salată, pe tarabele comercianților au apărut și roșiile românești, care se vând cu prețuri cuprinse între 15 și 20 de lei kilogramul.